Jan Axel Blomberg
Biografia

Ennen liittymistään Mayhemiin Blomberg soitti useissa paikallisissa yhtyeissä, kuten progressiivista metallia soittavassa Tritonus-yhtyeessä, jossa hän tapasi Carl August Tidemannin, josta tuli myöhemmin Arcturuksen ja Windsin kitaristi. Mayhem etsi uutta rumpalia. Blomberg lähti Osloon tapaamaan yhtyettä ja jättämään heille demonauhansa. Yhtye soitti seuraavana päivänä Blombergille ja kertoi että hänet oli valittu Mayhemin jäseneksi. Blomberg valitsi taiteilijanimekseen "Hellhammer", jonka hän lainasi muutamia vuosia aikaisemmin lopettaneelta samannimiseltä yhtyeeltä.
Ensimmäiset äänitykset jotka hän teki Mayhemin kanssa olivat kaksi kappaletta kokoelma-albumille joka julkaistiin vuoden 1989 tienoilla. Kappaleet olivat nimeltään "Carnage" ja "The Freezing Moon". Ensimmäinen kunnon äänite jonka hän äänitti Mayhemin kanssa oli Live in Leipzig -albumi, joka äänitettiin yhtyeen Leipzigin konsertissa 26. marraskuuta 1990. Tuon albumin jälkeen yhtyeellä oli ongelmia kokoonpanonsa kanssa, kun laulaja Dead teki itsemurhan vuonna 1991, kitaristi Euronymous murhattiin 1993 ja aikaisempi basisti Necrobutcher palasi takaisin yhtyeeseen aikaisemman basistin Varg Vikernesin jouduttua vankilaan Euronymousin murhasta. Tuona aikana Blomberg perusti Arcturus-yhtyeen Steinar "Sverd" Johnsenin kanssa Mortemin raunioilta vuonna 1991. He julkaisivat 7" EP:n "My Angel" samana vuonna ja muutamaa vuotta myöhemmin laajemman minialbumin "Constellation". Vuonna 1995 hän liittyi Immortal-yhtyeen sessiorumpaliksi yhtyeen silloisen kiertueen ajaksi". Hän soitti tuolloin hetken myös Emperor-yhtyeessä. Tuona vuonna tapahtui myös Arcturuksen ensimmäisen levyn, "Aspera Hiems Symfonian", äänitys ja julkaisu.
Vuonna 1997 Blomberg aloitti työskentelemisen Covenant-yhtyeen kanssa (tunnetaan nykyään nimellä The Kovenant) yhtyeen toisen albumin "Nexus Polariksen" äänityksissä. Albumi julkaistiin vuonna 1998 ja sitä seurasi yhtyeen Euroopan kiertue. Vuonna 1997 Arcturus julkaisi albumin "La Masquerade Infernale".
Seuraavana vuonna The Kovenant julkaisi albumin "Animatronic".
Vuonna 2000 julkaistiin Mayhemin toinen studioalbumi "Grand Declaration of War". Saman vuoden keväänä Blomberg kiersi Yhdysvaltoja The Kovenantin kanssa ja Mayhemin kanssa Eurooppaa kesällä 2000. Syksyllä oli The Kovenantin Euroopan kiertueen vuoro.
Vuoden 2000 aikana Blomberg levytti minialbumin "Of Entity and Mind" uuden yhtyeensä Windsin kanssa. Albumi julkaistiin toukokuussa 2001. Vuoden 2001 keväänä Winds levytti myös täyspitkän albumin, nimeltään "Reflections of I". Windsin musiikki sekoitti progressiivista, klassista ja sinfonista, mutta pysyen silti tiukasti perinteisissä metallijuurissa.
Blomberg on voittanut kaksi palkintoa Norjan Grammy-gaalassa The Kovenantin kanssa, vuonna 1998 albumista "Nexus Polaris" ja vuonna 1999 albumista "Animatronic". Molempina vuosina palkinto tuli parhaasta hard rock -albumista. Näiden lisäksi Blomberg on tehnyt lukuisia esiintymisiä vieraana tai sessiomuusikkona muilla julkaisuilla.
Blomberg on aiheuttanut kritiikkiä sanomalla lukuisia rasistisia kommentteja. Kritisoidussa satanistisessa black metal -elämäkerrassa "Lord of Chaos" (1998). Kiistääkseen nämä rasistiset kommentit, Blomberg sanoi haastattelussa vuonna 2004:
»En välitä vaikka fanit olisivat valkoisia, mustia, vihreitä, keltaisia tai sinisiä. Minulle musiikki ja politiikka eivät käy käsi kädessä.»
Blomberg on kärsinyt vakavista niskavaivoista. Niskanikamien välilevyn pullistuman takia myös hänen oikea kätensä oli täysin tunnoton. Hän joutui perumaan Euroopan kiertueensa Dimmu Borgirin kanssa vuonna 2007, ja häntä tuurasi kiertueella death metal -rumpali Tony Laureano (muun muassa ex-Nile). Blomberg oli sairaalahoidossa ja leikattiin talvella 2007.